Mercedes-Benz triedy E

Mercedes – Benz triedy E je luxusný automobil vyššej strednej triedy. Trieda E sa oficiálne prvýkrát použila v roku 1993. Ale označenie E sa k modelom Mercedesu začalo pridávať od roku 1950. Známe sú značky ako Mercedes-Benz 230 E alebo E 220. Toto označenie je odvodené od nemeckého slova Einspritzmotor, čo v preklade znamená motor so vstrekovaním paliva. Výroba automobilu okrem Nemecka prebieha i v Číne, Mexiku a Egypte. 

Predchodcovia triedy E
Línia automobilov Mercedes-Benz, ktoré predchádzali triede E bola veľmi široká. Medzi najznámejších predchodcov triedy E patria: Mercedes – Benz W120 Ponton, W110 Fintail (model z roku 1962), W114/W115 Stroke 8 dostupné aj ako coupé a W123 – populárny model z roku 1976 ktorého výroba sa na trhu udržala až 12 rokov. Predtým ako sa prvýkrát oficiálne začalo používať označenie trieda E, existovalo viacero produkčných línii, ktoré bezprostredne predchádzali triede E a majú s ňou množstvo spoločných vlastností.

Modely triedy E (už nevyrábané)
W124
Automobil bol dostupný predovšetkým so 4 a 6-valcovým benzínovým motorom. Z konštrukčného radu W124 bol neskôr zostrojený prvý model triedy E a to v roku 1994. Tento sedan poháňaný V8 motorom bol neskôr premenovaný na E420 a E500. Trieda E disponovala celkovou inováciou v rôznych typoch prevedení: sedan, kombi, coupé či kabriolet.

W210, W211
Model Mercedes – Benz W210 nadviazal na svojho predchodcu W124 ale s celou radou technických a vizuálnych zmien. Prvá séria W211 vyrábaná v rokoch 2002 – 2009 bola dostupná v prevedeniach sedanu a 5 dverového kombi. Postupne sa v roku 2007 začalo vyrábať i 4–dverové kupé W219. Okrem kvalitatívnych zmien faceliftu, dôležitou zmenou prešiel i motor, ktorého pôvodný objem 5.0 L bol zvýšený na 5.5 L. Novinkou sa stal i BlueTec diesel systém, ktorý pomáhal znižovať emisie s dieselových motorov tak, aby spĺňal najnovšie normy bezpečnosti a ochrany na cestách.

Súčasné modely triedy E
Deviatou generáciou triedy E je model W212 dostupný v prevedeniach 4 – dverového sedanu a kombi ale aj ako 2–dverového kupé či kabrioletu. Široké spektrum výberu sa odráža i v motoroch. Táto verzia disponuje motormi s objemom 2.1 L diesel, 3.0 L V6, 5.5 L V8, 6.2 L V8 spolu so 6 stupňovým manuálom alebo 7-stupňovou automatickou prevodovkou. 

 W213 
Piata generácia triedy E bola predstavená na autosalóne v Detroite v roku 2016. Dizajnovo čerpá inšpiráciu z väčšej triedy S (W222) a menšej triedy C (W205), pričom oproti predchodcovi (W212) pôsobí oblejšie a elegantnejšie.

Zásadnou zmenou bola výmena šesťvalcových motorov do V za nové radové šesťvalce. Zároveň boli predstavené nové štvorvalcové naftové motory OM654 a modernizované benzínové agregáty.

Model W213 dostal pokročilé asistenčné systémy vrátane čiastočne autonómneho riadenia, ktoré umožňuje jazdu rýchlosťou do 210 km/h s krátkodobou autonómiou, pričom vodič musí mať ruky na volante. Táto technológia bola dostupná aj pre verziu Mercedes-AMG E 63.

 W214 
Šiesta generácia debutovala 25. apríla 2023. Ponúka sa ako sedan a kombi (T-Modell), zatiaľ čo kupé a kabriolety boli z produkcie vyradené. Tieto karosárske verzie sú po novom zlúčené do modelového radu Mercedes-Benz CLE, ktorý veľkostne zapadá medzi triedu C a E.

 Galéria 

 Iné projekty 

 Referencie 

Zdroj
 Článok o Mercedes – Benz E dostupný na Mercedes – Benz triedy E 
 Článok webovej aplikácie Mercedesu Mercedes – Benz triedy E

Kategória:Mercedes-Benz